title: Pan Angklung Gadang Ngelah Tungked Sakti
text: Kacarita jani, I Madé Gyur jelema sugih kéwala pripitné sing kodag-kodag baan. Waluya buka kantawali paitné. I Madé Gyur nepukin tungked Pan Angklung Gadangé totonan. la makita pesan ngelah tungkedé totonan. Sawireh ia buin limang dina lakar ngotonin pianakné. la makeneh lakar ngundang braya banjar makejang mapatung buka I Pan Angklung Gadang. Kenehné apang maan mapatung jaka liu, sakéwala bedik nelahang pipis. Kéto paitungané ia I Gyur.